ΓΡΑΠΤΗ ΕΡΩΤΗΣΗ E-0898/01

υποβολή: Renato Brunetta (PPE-DE), Francesco Fiori (PPE-DE), Vitaliano Gemelli (PPE-DE), Raffaele Lombardo (PPE-DE), Cristiana Muscardini (UEN), Francesco Speroni (TDI) και Antonio Tajani (PPE-DE) προς την Επιτροπή

(28 Μαρτίου 2001)

Θέμα: Αποκλίσεις μεταξύ προβλέψεων και πραγματοποιήσεων στα ιταλικά μακροοικονομικά δεδομένα: επιπτώσεις στις αξιολογήσεις της Επιτροπής

Η ISTAT (Ιταλικό Εθνικό Ινστιτούτο Στατιστικής) δημοσίευσε την 1η Μαρτίου 2001 τους ετήσιους εθνικούς λογαριασμούς της Ιταλίας, ανακοίνωσε τις εκτιμήσεις της σχετικά με το ΑΕΠ για το 2000 και προέβη στη διόρθωση των εκτιμήσεων για τα έτη 1997-1999 τις οποίες είχε δώσει τον προηγούμενο χρόνο.

Τα στοιχεία αυτά αποκαλύπτουν αποκλίσεις, μερικές φορές σημαντικές, σχετικά με την κατανάλωση των νοικοκυριών (+ 1,5 %), τις εισαγωγές (+ 1,5 %), τις επενδύσεις (+ 1,3 %) και το ΑΕΠ (+ 0,7 %).

Τα στοιχεία που δημοσιεύθηκαν σχετικά με το 2000 είναι εν μέρει μόνο συγκρίσιμα με τις έως τώρα διαθέσιμες στατιστικές πληροφορίες. Η μέση αναθεώρηση του ποσοστού αύξησης του ΑΕΠ στην τριετία 1997-1999περβαίνει το 14 %, της αύξησης της κατανάλωσης των νοικοκυριών το 30 % και των επενδύσεων το 70 %.

Η ISTAT ανακοίνωσε εξάλλου τον πίνακα των νέων στατιστικών πηγών στις οποίες στήριξε την αναθεώρηση των εκτιμήσεών της. Εμφανίζεται μια σημαντική διαφορά μεταξύ των ενδείξεων που προκύπτουν από τα συγκυριακά δεδομένα (συμπεριλαμβανομένων των τριμηνιαίων εθνικών λογαριασμών) και των δεδομένων του ετήσιου απολογισμού.

Η ασυμφωνία μεταξύ της συγκυριακής ενημέρωσης και των ετήσιων δεδομένων δημιουργεί τον φόβο ότι οι συγκυριακοί δείκτες επί των οποίων η ISTAT στηρίζει τους τριμηνιαίους λογαριασμούς της γίνονται διαρκώς περισσότερο μεροληπτικοί και λιγότερο αξιόπιστοι.

Μπορεί να ανακοινώσει η Επιτροπή:

- εάν οι νέες στατιστικές πηγές που χρησιμοποιούνται από την ISTAT είναι γνωστές στα κοινοτικά θεσμικά όργανα"

- εάν οι αναθεωρήσεις που έγιναν από το εν λόγω ινστιτούτο έχουν επίπτωση στις αξιολογήσεις της ιταλικής οικονομίας στις οποίες οφείλει να προβαίνει βάσει της Συνθήκης ΕΚ"

- και, τέλος, ποιες δράσεις σκοπεύει να αναλάβει σχετικώς.

Απάντηση του κ. Solbes Mira εξ ονόματος της Επιτροπής

(5 Ιουνίου 2001)

Πράγματι, η Ιταλική Εθνική Στατιστική Υπηρεσία (ISTAT) δημοσίευσε το Μάρτιο τα ιταλικά αριθμητικά στοιχεία του ΑΕγχΠ για το έτος 2000 τα οποία περιέχουν αναθεωρήσεις για τα έτη 1977-1999, οι οποίες αποδείχθηκαν αρκετά σημαντικές.

Το μέγεθος αυτών των αναθεωρήσεων μπορεί να οφείλεται σε πολλούς παράγοντες όπως παραδείγματος χάριν στο δύσκολο στάδιολοποίησης του νέου συστήματος εθνικής λογιστικής και στο Ευρωπαϊκό Σύστημα Εθνικών και Περιφερειακών Λογαριασμών στην Κοινότητα (SEC 95), το οποίο λαμβάνειπόψη του τις νέες στατιστικές πηγές και τις σημαντικές αλλαγές των εννοιών σε σχέση με το παλιό σύστημα. Άλλα κράτη μέλη βρίσκονται στην ίδια κατάσταση και θα πρέπει να περιμένουμε λίγο καιρό ακόμα πρίν να σταθεροποιηθούν ικανοποιητικά τα συστήματα μέτρησης.

Για άλλα κράτη μέλη, σημαντικές αναθεωρήσεις των ποσοστών αύξησης (εκτιμήσεις 2000 όσον αφορά το 1999 και σχετικές με το έτος 1998) αφορούν τα παρακάτω μεγέθη:

ΑΕγχΠ:

- Βέλγιο: 0,3

- Ισπανία: + 0,4

- Κάτω Χώρες: + 0,4

- Ηνωμένο Βασίλειο: + 0,5

- Ιταλία: + 0,2.

Κατανάλωση νοικοκυριών:

- Βέλγιο: 0,5

- Ισπανία: + 0,4

- Ηνωμένο Βασίλειο: + 0,8

- Ιταλία: + 0,5

Επενδύσεις:

- Βέλγιο: + 0,9

- Γερμανία: + 1,6

- Ισπανία: + 0,5

- Κάτω Χώρες: 1,1

- Ιταλία: + 0,7.

Ένα άλλο στοιχείο που θα μπορούσε να προκαλέσει σημαντικές αναθεωρήσεις αποτελεί το γεγονός ότι ζητείται όλο και περισσότερο από τα κράτη μέλη (βλ. σχέδιο δράσης του Συμβουλίου της 29ης Σεπτεμβρίου 2000 σχετικά με τις απαιτούμενες στατιστικές για την Οικονομική και Νομισματική Ένωση (ΟΝΕ)) να χορηγούν τριμηνιαία στοιχεία του ΑΕγχΠ σε όλο και συντομότερες προθεσμίες: έτσι, η Ιταλία πέρασε, στο διάστημα ενός χρόνου, από τις προθεσμίες των 80 ημερών σε εκείνες των 70 ημερών μετά το πέρας του τριμήνου με ταχείες εκτιμήσεις εντός 45 ημερών.

Ένα είναι σίγουρο, ότι στο πλαίσιο του SEC 95, οι λογαριασμοί των κρατών μελών καταρτίζονται πλέον σύμφωνα με εναρμονισμένες έννοιες και το έργο της Στατιστικής Υπηρεσίας των Ευρωπαϊκών Κοινοτήτων (Eurostat) είναι να μεριμνά για την ορθή εφαρμογή αυτών των εννοιών.

Όσον αφορά τις ερωτήσεις των αξιότιμων μελών για συγκεκριμένα θέματα μπορούν να παρασχεθούν τα ακόλουθα στοιχεία:

- Οι νέες στατιστικές πηγές για την κατάρτηση των εθνικών λογαριασμών είναι εν μέρει γνωστές από την Επιτροπή (Eurostat), όμως η λεπτομερής περιγραφή πρέπει να ολοκληρωθεί από την l'ISTAT πρίν να ανακοινωθεί επίσημα στην Eurostat. (Τα κράτη μέλη είναι εξάλλουποχρεωμένα να χορηγούν, στο πλαίσιο του νέου SEC, λεπτομερείς περιγραφές των πηγών και των μεθόδων για τον καθορισμό του ΑΕγχΠ, όπως γινόταν με το παλιό σύστημα στις αρχές της δεκαετίας του 90. Αυτό το έργο βρίσκεται σήμερα σε εξέλιξη στα κράτη μέλη και οι εκθέσεις αναμένονται σύντομα)"

- Για την αξιολόγηση των οικονομιών των κρατών μελών, η Επιτροπή βασίζεται στα πρόσφατα διαθέσιμα αριθμητικά στοιχεία τα οποία έχουν ανακοινώσει τα κράτη μέλη στην Eurostat. Η αναθεώρηση των εθνικών λογαριασμών για την περίοδο 1997-1999 η οποία ανακοινώθηκε τη 1η Μαρτίου 2001 είχε ως αποτέλεσμα μια νέα αξιολόγηση της δυναμικής και της σύνθεσης της αύξησης για εκείνη την περίοδο. Ωστόσο, η αναθεώρηση της πραγματικής αύξησης του ΑΕγχΠ, η οποία αποτελεί το σημαντικότερο στοιχείο σε όλη την διαδικασία αξιολόγησης, δεν αποδείχτηκε εξαιρετικά ισχυρή ούτε σε σύγκριση με τις αναθεωρήσεις που πραγματοποιήθηκαν στο παρελθόν ούτε σε σχέση με εκείνες που έγιναν για τα άλλα κράτη μέλη (βλ. στοιχεία της πρώτης παραγράφου). Εξάλλου, η τελική εκτίμηση για την πραγματική αύξηση του ΑΕγχΠ για το έτος 2000 είναι ισοδύναμη με την πρόβλεψη της Επιτροπής που πραγματοποιήθηκε το φθινόπωρο του 2000. Τέλος, η αξιολόγηση της Επιτροπής σχετικά με τη σημερινή οικονομική κατάσταση δεν επηρεάζεται από αυτή την αναθεώρηση"

- Η Eurostat, όσον αφορά την αρμοδιότητά της σχετικά με τη συλλογή, την εξακρίβωση και την επικύρωση των στοιχείων των κρατών μελών στους διάφορους τομείς της στατιστικής θα συνεχίσει τις εργασίες της όσον αφορά τις απογραφές των πηγών και των μεθόδων που θα της ανακοινωθούν σύντομα. Αυτές οι απογραφές θα της επιτρέψουν να αξιολογήσει με ακρίβεια τη συμμόρφωση των ιταλικών πρακτικών στους κοινοτικούς κανόνες.